b'\n_START_ARTICLE_\nVads\xc3\xb8 kirke\n_START_SECTION_\nInteri\xc3\xb8r og inventar\n_START_PARAGRAPH_\nKirken er preget av et i\xc3\xb8yefallende korparti og altervegg som er dekorert med et maleri av Greta Thiis. Maleriet p\xc3\xa5 alterveggen fungerer ogs\xc3\xa5 som altertavle, og viser tronende Kristus i en omgitt av en mandorla, eller en mandelformet glorie. Bildet minner om bysantiske mosaikker. Rundt korbuen er det en nordlysbue i modernistisk formspr\xc3\xa5k. _NEWLINE_I koret er det ogs\xc3\xa5 to glassmalerier laget av Ragna Thiis Helland. Disse viser naturens kretsl\xc3\xb8p, som symbol p\xc3\xa5 menneskets liv._NEWLINE_D\xc3\xb8pefonten er en massiv font i klebersten. D\xc3\xa5psmuggen er i s\xc3\xb8lv og er fra 1929. Denne ble reddet ut av den forrige kirken._NEWLINE_Prekestolen er sekskantet med en baldakin over. Midtfeltet p\xc3\xa5 prekestolen er dekorert med en \xc3\xb8rn, som symbol for evangelisten Johannes. P\xc3\xa5 baldakinen er det ogs\xc3\xa5 et Haakon VII-monogram._NEWLINE_Orgelet er det eneste gjenv\xc3\xa6rende i sitt slag i Norge, og derfor verneverdig. Det ble bygd av orgelbygger J.H. J\xc3\xb8rgensen i Oslo, og er et mekanisk sl\xc3\xb8yfeladeorgel.\n_START_SECTION_\nEldre kirker i Vads\xc3\xb8\n_START_PARAGRAPH_\nDen f\xc3\xb8rste kirken i Vads\xc3\xb8 ble bygd p\xc3\xa5 Vads\xc3\xb8ya, der bosetnmingen var, i 1575. I 1710 ble det bygd ny kirke, denne gangen p\xc3\xa5 fastlandet. Den tredje kirken ble bygd i 1861 og var en korskirke i tre med korte sidearmer. Den var tegnet av Christian Heinrich Grosch og sto til natten mellom 28. og 29. oktober 1944 da den ble \xc3\xb8delagt.'